Συνδυασμός+Εργαλείων+-+Ideas

Το πλαίσιο...
Ας θεωρήσουμε το μάθημα "Εφαρμογές Πληροφορικής" του Γενικού Λυκείου (Μάθημα επιλογής για Α & Β Λυκείου). Για να μην αποκλείνουμε από το Αναλυτικό Πρόγραμμα(...no comments :P ), και προκειμένου να εντάξουμε στην εκπαιδευτική διαδικασία τις Web 2.0 τεχνολογίες, στα πλαίσια εκπόνησης μιας εργασίας μπορούν να υλοποιηθούν δραστηριότητες όπως αυτές που προτείνονται παρακάτω.

Το αντικείμενο...
Το προτεινόμενο θέμα για τους μαθητές εστιάζει στην **ανακύκλωση ηλεκτρονικών συσκευών** (επιτρέπει τη διαθεματική προσέγγιση ενός επίκαιρου προβληματισμού μέσα από συνεργατική μάθηση και ταυτόχρονα "ανοίγει" τις πόρτες επικοινωνίας με φορείς εκτός σχολικής μονάδας, είτε αυτοί προέρχονται από το χώρο της εκπαίδευσης-π.χ. άλλα σχολεία- είτε προέρχονται από άλλους χώρους -π.χ. βιομηχανία, κλπ.)

Τα κίνητρα...
Οι μαθητές με λανθάνοντα τρόπο οικοδομούν γνώσεις αξιοποιώντας open source εργαλεία που δε σχεδιάστηκαν αρχικά για εκπαίδευση, αλλά μπορούν να ικανοποιήσουν βασικές ανάγκες ασύγχρονης συνεργατικής μάθησης. Επιπλέον, έρχονται σε επαφή με το ευρύτερο κοινωνικό σύνολο τόσο μέσα από τις διαθέσιμες τεχνολογίες, όσο και μέσα από κάποια...εκδρομή(τα έχουν τα καλά τους οι εργασίες)! Τελικά, μπορεί να προκύψει ένα αποτέλεσμα που μπορεί να παρουσιαστεί στην σχολική κοινότητα, ή ακόμα και πέρα από τα περιορισμένα της όρια.

Τα εργαλεία...
Χρήση του "πακέτου" του Google : **googleGroups** για σύνθεση των ομάδων, **googleDocs** για συνεργατική σύνθεση περιεχομένου (κείμενα, παρουσιάσεις, πίνακες, και οτιδήποτε οι μαθητές θεωρούν αξιοσημείωτο μέσα από την έρευνα που εκπονούν σε πηγές), **googleReader** για εγγραφή σε RSS feeds με περιεχόμενο σχετικό με αυτό που αναζητούν, **googleCalendar** για συντονισμό δράσεων, υπενθυμίσεις deadlines, προγραμματισμό συναντήσεων on-line (μιας και το gmail επιτρέπει και chat!), **Picasa** για uploading εικόνων που θεωρούν αντιπροσωπευτικές και ενδιαφέρουσες καθώς και σχολιασμό τους, **googleMaps** για χαρακτηρισμό "τεχνολογικώς μολυσμένων" περιοχών...ίσως και δημιουργία ενός mashup... Μπορούν επίσης να χρησιμοποιηθούν εργαλεία όπως το **del.iciou.us** για bookmarking ιστοτόπων με αξιόλογο περιεχόμενο Ακόμα, σε ενδεχόμενη συνεργασία με κάποιο άλλο φορέα (όπως αναφέρθηκε παραπάνω) μπορούν να χρησιμοποιηθούν εργαλεία για τηλεδιάσκεψη όπως το **dimdim** (το οποίο είναι Open Source...αν και προσωπικά δεν έχω την εμπειρία του...οπότε αυτό με κάποια επιφύλαξη) Χρήση εργαλείων για δημοσίευση όπως κάποιο **Blog** (π.χ. **blogger**), το περιεχόμενο του οποίου μπορεί προοδευτικά να εμπλουτίζεται από εργασίες επόμενων σχολικών ετών με διαφορετικά αντικείμενα και να αποτελέσει ένα είδος ιστοσελίδας του σχολείου. Εναλλακτικά (ή συμπληρωματικά) μπορούν να δημιουργήσουν video με το υλικό που έχουν συγκεντρώσει και να το δημοσιεύσουν στο **youtube**.
 * Σε πρώτη φάση της δραστηριότητας:Οι μαθητές διερευνούν, συγκεντρώνουν και συνθέτουν**
 * Σε επόμενη φάση της δραστηριότητας: Οι μαθητές δημοσιεύουν**

2. Συνδυασμός Teamviewer και Skype
Εμφανίζεται συχνά η πρόταση χρησιμοποίησης γιά σύγχρονη και από απόσταση ή και εντός του ίδιου χώρου συνεργατική μάθηση του συνδυασμού εργαλείων **Skype** και **Teamviewer**. Το **Skype** καλύπτει τις ανάγκες για δημιουργία ομάδων, συνομιλία με ήχο, εικόνα, δυνατότητα αποστολής γραπτών μηνυμάτων και αρχείων, μεταξύ των χρηστών που έχουν εγκατεστημένο το ίδιο πρόγραμμα στον υπολογιστή τους. Έτσι εξασφαλίζεται η επικοινωνία μεταξύ δασκάλου και μαθητών και η συνεργασία μεταξύ των μαθητών. Το **TeamViewer** είναι μια εφαρμογή γιά απομακρυσμένη διαχείριση της επιφάνειας εργασίας ενός χρήστη. Με αυτό το πρόγραμμα ουσιαστικά αποκτάς τον έλεγχο του απομακρυσμένου υπολογιστή. Είναι απλό στην χρήση και λειτουργία του δεν χρειάζεται εγκατάσταση, και είναι ασφαλές. Έτσι ο δάκαλος αποκτά ένα εργαλείο απομακρυσμένης υποστήριξης των μαθητών.

**3. Έκθεση ζωγραφικής**
Οι μαθητές με τη χρήση ενός προγράμματος επεξεργασίας εικόνας όπως είναι το **Queeky** μπορούν να δημιουργήσουν τις δικές τους ζωγραφιές με θέμα "Η σχολική τάξη μετά από 20 χρόνια" και να τις αναρτησουν σε ένα **blog** από όπου θα μπορούν να τις σχολιάζουν και να τις βαθμολογούν.

4. Ομαδική δημιουργία εργασίας για το υλικό του υπολογιστή.
Σε κάθε μαθητή, ή σε ομάδες μαθητών θα ανατεθεί ένα κομμάτι του υλικού του ηλεκτρονικού υπολογιστή. Οι μαθητές θα χρησιμοποιήσουν το διαδίκτυο για να βρουν τις πληροφορίες που τους αντιστοιχούν. Έπειτα, θα χρησιμοποιηθεί κάποιο εργαλείο συνεργατικής συγγραφής, όπως το Google docs ή το Etherpad, και οι μαθητές θα δημιουργήσουν έγγραφα κειμένου και παρουσιάσεις. Μετά την ολοκλήρωση των εργασιών, οι μαθητές θα τις ανεβάσουν στο slideshare, ώστε να είναι προσβάσιμες απ' όλους.

5.Social Network-Blogs-Εκπαίδευση
Κάντε όλους τους μαθητές σας add…στείλτε τους προσωπικά μηνύματα με παρατηρήσεις και σχόλια για την επίδοσή τους…υποχρεώστε τους στην χρήση application μέσω των οποίων θα μπορούν να λαμβάνουν πληροφορίες σχετικά με κάποιο άρθρο στο blog σας ή στο blog κάποιου συμμαθητή τους, θα μπορούν να ενημερώνονται για οποιοδήποτε νέο bookmark κάνατε “post” στο [|Del.icio.us], θα μπορούν να βλέπουν οποιαδήποτε νέα φωτογραφία από μια εκπαιδευτική εκδρομή που κάνατε και την οποία ανεβάσατε ή ανέβασαν τα ίδια τα παιδιά στο [|Flickr], θα μπορούν θα επισκεφτούν μια παρουσίαση που ετοιμάσατε και ανεβάσατε στην εφαρμογή [|SlideShare] και η οποία αποτελεί μια εισαγωγή στο αυριανό μάθημα…